אהבה! אומץ! חמלה!

אהבה! אומץ! חמלה! (באנגלית: ) הוא מחזה מאת המחזאי טרנס מקנאלי. המחזה הוצג לראשונה באוף ברודוויי ב-1994 ועבר לברודוויי ב-1995. המחזה זכה בפרס טוני עבור המחזה הטוב ביותר, ובפרס Drama Desk עבור המחזה הטוב ביותר.

בשנת 1997 הופק עיבוד קולנועי למחזה, על פי תסריט שנכתב גם כן על ידי מקנאלי, שכלל את רוב השחקנים של ההפקה התיאטרונית המקורית.

הפקות
ארצות הברית
אהבה! אומץ! חמלה! הועלתה לראשונה באוף ברודוויי ב-Manhattan Theatre Club ב-11 באוקטובר 1994, שם הוצגה 72 פעמים. ההפקה הועברה לברודוויי, ל-Walter Kerr Theatre, ב-14 בפברואר 1995, והוצגה שם עד ל-17 בספטמבר 1995, לאחר 248 הופעות ו-28 הצגות מוקדמות. בהצגה זו, אותה ביים ג'ו מנטלו, כיכבו נייתן ליין (באז האוזר), ג'ון גלובר (ג'ון וג'יימס ג'קיל), סטיבן בוגארדוס (גרגורי מיטשל), ג'ון בנימין היקי (ארתור פפה), אנתוני הולד (פרי סלארס) (שהחליף את סטיבן ספינלה), ג'סטין קירק (בובי) ורנדי בקר (רמון פורנוס).

הממלכה המאוחדת
המחזה הופק ב-Edinburgh Fringe וזכה בפרסי הבמה עבור השחקן הטוב ביותר (כריס פיקלס) ועבור האנסמבל הטוב ביותר. הפקה זו רץ בלונדון, ב-Tristan Bates Theatre באוקטובר 1998.

תקציר העלילה
עלילת המחזה מתרחשת בבית נופש שבמחוז דאצ'ס, שעתיים צפונית לניו יורק, שם שמונה ידידים הומואים מבלים יחדיו את חופשות יום הזיכרון, יום העצמאות ויום העבודה שלהם. הבית שייך לגרגורי, כוריאוגרף מצליח מברודוויי שמתקרב לגיל העמידה, שחושש שהוא מאבד את היצירתיות שלו, ולבן-זוגו בובי, עוזר משפטי עיוור בשנות ה-20 לחייו. רוב האורחים בבית קשורים לעבודתו של גרגורי בדרך זו או אחרת – ארתור ובן-זוגו הוותיק פרי הם יועצים עסקיים; ג'ון ג'קיל הוא נגן אנגלי חמוץ-פנים; באז האוזר הוא מעצב תלבושות וחובב מחזות זמר. עוד מתארחים בבית: ג'יימס – אחיו התאום של ג'ון, ורמון – בן-זוגו של ג'יימס.

תגובות וביקורות
וינסנט קנבי, בסקירתו עבור הניו יורק טיימס, "... זה עכשווי לחלוטין, הבדיחות הן היסטריות לפעמים, והן מוגשות עם סגנון, לרוב על ידי נייתן ליין שאין דומה לו ... יש [להצגה] פאתוס אמיתי עם רק מעט סנטימנטליות, וצורת הגשה ייחודית, והיא מציעה יותר עירום גברי מכפי שנראה אי פעם בתיאטרון לגיטימי בברודוויי".

עיבוד קולנועי
בשנת 1997 הופק עיבוד קולנועי למחזה, על פי תסריט שנכתב גם כן על ידי מקנאלי, שכלל את רוב השחקנים של ההפקה התיאטרונית המקורית, למעט ג'ייסון אלכסנדר וסטיבן ספינלה שהחליפו את נייתן ליין ואנתוני הולד בהתאמה.

פרסים ומועמדויות
הפקת ברודוויי המקורית
 שנה טקס הפרס קטגוריה מועמד/ים תוצאות 1995 פרס טוני המחזה הטוב ביותר טרנס מקנאלי  השחקן הטוב ביותר במחזה ג'ון גלובר  אנתוני הולד  סטיפן בוגרדוס  הבימוי הטוב ביותר של מחזה ג'ו מנטלו  Drama Desk Award המחזה הטוב ביותר טרנס מקנאלי  השחקן הטוב ביותר במחזה נייתן ליין  ג'ון גלובר  הבימוי הטוב ביותר של מחזה ג'ו מנטלו  עיצוב התלבושות הטוב ביותר ג'ס גולדסטיין  עיצוב התאורה הטוב ביותר בריאן מק'דביט Outer Critics Circle Awardהמחזה החדש בברודוויי הטוב ביותר  הבימוי הטוב ביותר של מחזה ג'ו מנטלו  השחקן הראשי הטוב ביותר נייתן ליין  New York Drama Critics' Circle המחזה האמריקאי הטוב ביותר טרנס מקנאלי פרס אוביההופעה הטובה ביותר המחזאי הטוב ביותר  Evening Standard Theatre Awardsהמחזה הטוב ביותר 

לקריאה נוספת


קישורים חיצוניים



הערות שוליים

קטגוריה:איידס בתרבות ובאמנות
קטגוריה:מחזות אמריקאיים
קטגוריה:מחזות זוכי פרס דרמה דסק
קטגוריה:מחזות זוכי פרס טוני
קטגוריה:מחזות להט"ב
קטגוריה:מחזות משנות ה-1990
קטגוריה:סרטי 1997
קטגוריה:סרטי דרמה אמריקאיים
קטגוריה:סרטי להט"ב אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:איידס בקולנוע